kardosdrur/scandi-wiki huggingface dataset:
Parti Socialiste

Parti Socialiste (PS) var indtil 2017 det største venstreorienterede politiske parti i Frankrig. Partiets ideologi er socialdemokratismen og det er medlem af Socialistisk Internationale.

Partiet blev grundlagt i 1969, hvor det erstattede Den franske sektion af arbejdernes Internationale (SFIO), der var oprettet i 1905 som den franske afdeling af Anden Internationale. PS kom første gang til magten under Den Femte Republik med François Mitterrands sejr ved præsidentvalget i 1981. Forud for valget var et samarbejde med det franske kommunistparti brudt sammen, hvilket formentlig har været medvirkende til, at PS fik så godt et resultat, som tilfældet var. Mitterrand, der havde været leder af partiet siden 1971, var dets mest fremtrædende politiker i perioden. I 2012 vandt François Hollande det franske præsidentvalg for PS.

Mitterrand genvalgtes som præsident 1988. Under hans embedsperiode gennemgik Frankrig en række reformer, bl.a. nationaliseredes banker, forsikringsselskaber og forsvarsindustrien. Partiet arbejdede for at øge arbejdernes løn samtidig med at man ville mindske den ugentlige arbejdstid. Det blev gennemført under partiets premierminister Lionel Jospin i 2002, da 35-timers ugen blev indført.

I forbindelse med Mitterrands valg til præsident i 1981 fik partiet som en del af en koalition også flertallet i Nationalforsamlingen for første gang. Fra 1986 til 1988 var premierministeren imidlertid af gaullisme|gaullistisk observans; da besad den senere præsident Jacques Chirac nemlig embedet. I 1993 udpegede Mitterand partifællen Édouard Balladur som premierminister. Chirac vandt præsidentvalget i 1995, hvor PS opstillede Lionel Jospin. Jospin var premierminister 1997-2002.

Parti Socialistes kandidat til præsidentvalg i 2007, Ségolène Royal fik 47% af stemmerne, mens præsident Nicolas Sarkozy fik 53%. Ved det seneste valg til Nationalforsamlingen i 2007 fik partiet 24,7% af stemmerne.

Martine Aubry er – siden den 25. november 2008 – partiets førstesekretær (formand).

Parti Socialistes kandidat til præsidentvalg i 2012 , François Hollande, fik 52 % af stemmerne mod Nicolas Sarkozy og vinder. Ved det seneste valg til Nationalforsamlingen i 2012 fik partiet 29.3% af stemmerne og vinder absolut flertal i anden runde.

Liste over resultater af Parti Socialiste

Frankrigs præsidentvalg

Nationalforsamlingsvalg

Partiformænd

Referencer

Eksterne henvisninger 
 Parti Socialistes hjemmeside

Politiske partier i Frankrig
Socialdemokratiske partier
Etableret i 1969
Børnekultur

Børnekultur kan både være kulturaktiviteter og -former beregnet på og lavet for barn og den sociale kultur og lege, som foregår blandt børn. Børnekultur kan også være børns tilpassede efterligninger af voksenaktiviteter og voksenkulturens lege med børn, som den voksne har med sig fra egen barndom, men ikke betragter som "voksent". I tillæg kommer lege, som barnet lærer af ældre børn, og som ikke er imiteret eller vokseninitieret.

Flere kommercielle aktører, for eksempel legetøjfabrikanter og musikindustrien, påvirker barnekulturen i stor grad.

Barndommen blev tidligere, og fortsat mange steder i verden, afsluttet med et rituale eller en ceremoni, som markerede overgangen til voksenverdenen med dens rettigheder og pligter. I Danmark var dette konfirmationen. Når man blev 15 år, kunne man blive lærling eller en anden stilling inden for arbejde. Rigtignok var man ikke fuldt udvokset – men det var bare et spørgsmål om tid. Man har beholdt konfirmationen, selvom den ikke har samme betydning i dag, som den tidligere havde. Kravene til minimumsalder for mange ting (arbejde, kørekort, stemmeret) har udtyndet betydningen, sådan at nutidens børn har en mere glidende og individuel overgang fra at gå fra barn til voksen. Denne overgang kaldes ofte ungdommen.

Kildeangivelser 

Kultur
Kultur
Stern

Stern er et tysk ugentligt nyhedsmagasin med fokus på politik og underholdning. 

Magasinet blev grundlagt i 1948 og er med sit oplag på 1,01 mio. eksemplarer (2006) et af Europas største nyhedsmagasiner. Det udgives af Gruner + Jahr, der er et datterselskab i Bertelsmann-koncernen.

Internationalt er Stern mest kendt for at have udgivet Hitlers dagbøger. Kort tid efter udgivelsen af det pågældende magasin i 1983 blev det ved en videnskabelig test afsløret, af dagbøgerne var forfalskede. Som følge af sagen gik flere redaktører på Stern af og magasinet blev kastet ud i en større krise. Sterns troværdighed led alvorlig skade og magasinet måtte derfor bygge den op på ny. I Tyskland blev bladet mest husket for en artikel i 1971, hvor 374 kvinder stod frem og indrømmede, at de havde fået foretaget en abort – selv om det var ulovligt i datidens Vesttyskland. Billedsiden fylder meget i bladet, og det er kendt for at bringe billeder af høj kvalitet.

Stern producerer desuden tv-programmet Stern TV, der sendes på RTL.

Eksterne henvisninger 
 Sterns hjemmeside

Tidsskrifter fra Tyskland
Etableret i 1948
Annoncehaj

En annoncehaj er en person eller virksomhed, der typisk forsøger at sælge annoncer i fiktive eller ukendte telefonbøger eller lignende. Annoncehajer udgiver sig ofte for at være store etablerede firmaer eller de finder på små tricks for at vildlede typisk små virksomheder.

Se også 
 Bolighaj
 Domænehaj

Eksterne henvisninger 
 Hajnettet.dk – Håndværksrådets side mod annoncehajer
 Annoncehajer.dk – Samlet kamp mod annoncehajer 
 DR Kontants side om annoncehajer

Reklame
Dejan Čukić

Dejan Čukić (født 25. november 1966 i Berane i Montenegro, daværende Jugoslavien), er en dansk-serbisk skuespiller. Han er uddannet fra Statens Teaterskole i 1993 og debuterede samme år i "Hamlet" på Mungo Park. Han har tidligere haft flere teaterroller på bl.a. Husets Teater, Østre Gasværk og Betty Nansen Teatret, men filmdebuten fik han i 1995 i ungdomsfilmen Operation Cobra. Sit folkelige gennembrud fik han i 1999 i biografsuccessen I Kina spiser de hunde.

Efterfølgende har han gjort sig bemærket i film og tv-serier som Den serbiske dansker, Nikolaj og Julie, Bag det stille ydre, Anna Pihl, Kærlighed på film, Simon & Malou og Lykke. I 2007 modtog han Lauritzen-prisen. Desuden er han et kendt ansigt som speaker sammen med Peder Pedersen i tv-reklamerne for YouSee.

Privatliv 
Siden han var 15 år har han dannet par med Carina Holm, der driver en delikatesseforretning. Parret har datteren Sofia, der er født i 1993 samt datteren Mila og sønnen Luka. 

Den 30. marts 2000 blev han arresteret i den jugoslaviske hovedstad Beograd, da han ankom for at finde optagelsessteder til filmatiseringen af Leif Davidsens Den serbiske dansker. Čukić havde unddraget sig værnepligt i landet og måtte opholde sig nogle dage på en kaserne inden han fik lov at rejse tilbage til Danmark.

Filmografi

Film

Tv-serier

Teater 
 Maria Stuart (2009) – Betty Nansen Teatret

Čukić skulle have spillet i Line Knutzons Håndværkerne'' på Det Kongelige Teater i 2008, men efter hans sygemelding overtog instruktøren Nikolaj Cederholm rollen.

Referencer

Eksterne henvisninger 
 

Skuespillere fra Danmark
Personer i Kraks Blå Bog
Joan Jett

Joan Jett (født Joan Marie Larkin 22. september 1958) er en amerikansk rocksanger og guitarist. Hun er kendt fra Joan Jett and the Blackhearts og The Runaways. Sammen med Kenny Laguna har hun stiftet Blackheart Records. I rockbladet Rolling Stones liste over de 100 bedste guitarister gennem var Jett på 87. plads. Hendes største hits er "I Love Rock'N'Roll," "Crimson and Clover" og "I Hate Myself For Loving You."

Hendes musikstil er den hårde rock, og hun har ved koncerter spillet sammen med bands som Police, Queen og Aerosmith.

Joan Jett har gennem tiderne støttet det demokratiske parti i USA og har været en vedholdende støtte for de amerikanske soldater, som hun jævnligt har spillet for også i udlandet. Joan Jett er således tilknyttet United Services Organisation (USO).

I den amerikanske dramafilm The Runaways fra 2010, baseret på Cherie Curries bog Neon Angel: A Memoir of a Runaway, bliver Jett spillet af Kristen Stewart.

Diskografi

Albums

Referencer

Eksterne henvisninger 

 
 
 
 

Musikere fra USA
Personer fra Philadelphia
Konjunktion (astronomi)

Når to (eller evt. flere) medlemmer af Solsystemet mødes på himmelhvælvet, kaldes det for konjunktion (: conjunctio, forbindelse). Mødet er naturligvis kun tilsyneladende. F.eks. mødtes Venus og Jupiter fredag morgen d. 1. februar 2008 kort før solopgang, idet de kunne ses i samme retning, men de er selvsagt langt fra hinanden i Verdensrummet. I gamle dage vidste man ikke, at himmellegemerne bevægede sig imellem hinanden i tre dimensioner, men troede, at de alle befandt sig i samme afstand fra Jorden, hvilket gav mødet en mere dramatisk betydning.

Månen 
Når Månen er i konjunktion er den mellem Solen og Jorden og viser sig som nymånen.

Indre planeter 
Når Merkur og Venus er tættest på Jorden er de i nedre konjunktion. Planeterne vender natsiden mod Jorden og er 'ny'.

Når Merkur og Venus er fjernest fra Jorden er de i øvre konjunktion. Planeterne vender dagsiden mod Jorden og er 'fuld'.

Ydre planeter 
Når en ydre planet er på den anden side af Solen er den i konjunktion, når den er på samme side af Solen er den i opposition.

Jupiter og Saturn er i konjunktion den 21. december 2020. De to planeter står i lige linje med hinanden set fra Jorden, hvilket er første gang i 800 år..

Se også 
 Elongation (astronomi)
 Kvadratur (astronomi)
 Opposition (astronomi)

Referencer 

Topologiske begreber i astronomi
Hanne Kvist

Hanne Kvist (født 20. maj 1961 i Skjern) er en dansk forfatter, grafisk designer og illustrator. Hun er særlig kendt for flere bøger for børn og unge. Hanne Kvist blev uddannet som grafisk designer ved den Grafiske Højskole i 1983. Hun har modtaget flere litterære priser for sit arbejde, blandt andet Danmarks Skolebibliotekarers Børnebogspris i 2005.

Bogudgivelser

Børnebøger 
 1995: Alle tiders rejse. Historien om den længste dag i Oskars og Alvildas liv – billedbog skrevet sammen med Ida Toldbod, tegninger af Hanne Kvist, udgivet på forlaget Gyldendal
 1996: Der er krummer i bager Svendsen – billedbog sammen med Ida Toldbod, tegninger af Hanne Kvist, udgivet på forlaget Gyldendal
 1999: Drengen med sølvhjelmen – roman med vignetter af forfatteren, udgivet på forlaget Forum
 2000: Fandens fødselsdag – billedbog med illustrationer af forfatteren
 2001: Hund i himlen – roman med tegninger af forfatteren
 2004: Hr. Lykke : kaos og kærlighed i hr. Lykkes kitteludlejning – roman med illustrationer af Lilian Brøgger
 2004: Osvald og gåden om ketchup – billedbog med illustrationer af Rasmus Bregnhøi
 2004: Jeg er Frede (men det er ikke altid det de andre kalder mig) – billedroman med illustrationer af Cato Thau-Jensen
 2005: Lille Nø – billedbog med illustrationer af Hanne Bartholin
 2006: Fis & fakta om fordøjelsen – faktabog sammen med Ida Toldbod
 2007: Hvis.Du.Ser.Noget.Sig.Noget – roman sammen med Martin Glaz Serup
 2007: Os to uden sutsko – billedbog med illustrationer af forfatteren
 2011: Drengen med sølvhjelmen
 2011: Det snakker vi ikke om - voksenroman
 2011: Ørkenland - roman
 2014: Charterferie - billedbog med illustrationer af Cato Thau-Jensen.
 2016: Dyr med pels - og uden

Illustrationer i billedbøger for børn 
 1998: Louis Jensen: Hendes Kongelige Højhed Museprinsessen 
 1999: Mats Letén: Historien om Elmer og Elvira – Gyldendal

Eksterne henvisninger 
 Egen kort biografi  på Litteratursiden.dk
 Danmarks Skolebibliotekarers Børnebogspris til Hanne Kvist 2005 

Børnebogsforfattere fra Danmark
Illustratorer fra Danmark
Personer fra Skjern
Dansksprogede forfattere fra Danmark
Modtagere af Kulturministeriets Børnebogspris
Måløvhøj

Boligområdet Måløvhøj er beliggende i den nordlige del af Ballerup Kommune, og grænser bl.a. op til Jonstrupvejen. Det omfatter i dag godt 50 huse, der i begyndelsen af 1930'erne blev opført på udstykninger fra den nærliggende Måløvgård.

Det var den høje arbejdsløshed på den tid, der udløste forskellige initiativer til at skabe beskæftigelse, og blandt disse var etableringen af kolonien "Måløvhøj". 
Med forbilleder fra Tyskland og Østrig, hvor det var en udbredt socialpolitisk foranstaltning, var det tanken, at arbejdsløse byggearbejdere for billige statslån fik til opgave at opføre egen bolig. Parcellerne var udlagt så store – på Måløvhøj: 1.000 m² – at de kunne danne underlag for familiernes selvforsyning – såvel fra grøntsager som fra mindre husdyrhold. På Måløvhøj er det således i dag stadig en tinglyst rettighed at holde klovdyr i kvarteret.

"Selskabet til Bekæmpelse af Arbejdsløsheden i Danmark" tog flere initiativer, men arbejdsløshedskolonien Måløvhøj var det eneste af deres projekter, der blev ført ud i livet. Selskabet fik Indenrigsministeriet til at bevilge det nødvendige statslån, og fik afklaret betingelserne for den nye koloni med Ballerup-Måløv kommune.

Arkitekt Erik Fisker havde til projektet tegnet det hus på 52 m², som skulle opføres på parcellerne. Selve rumindretningen i huset var i forhold til tiden ganske progressiv, idet der var disponeret med 2 lige store rum – en stue til børnene og en stue til forældrene. En sådan ligeværdighed mellem børn og forældre var ikke almindelig i forhold til den gængse forestilling om børnenes rolle i familien.

Målsætningerne for projektet skulle imidlertid vise sig vanskelige at realisere. Manglende vejanlæg og kloakering skabte problemer, og en omplantning af arbejdsløse fra byen til en form for landboliv viste sig måske at være mere teoretisk end praktisk mulig. Størstedelen af de oprindelige andelshavere faldt fra, huse stod tomme og andelene blev snart handlet meget billigt. 

Med oprettelsen af en grundejerforening for området i 1939 blev arbejdsløshedskolonien at betragte som et almindeligt parcelshusområde. Foreningen skulle løse de tilbageværende problemer med vedligeholdelse af de fælles anlæg, vandværk og veje. I dag er vejene – Måløvhøjvej og dele af Nørrevej, Mellemvej og Søndervej – og vandforsyningen fra eget vandværk fortsat i foreningens regi.

Litteratur 
 Bente Dahl Hansen: Måløv : En by på landet. Ballerup Stadsarkiv, 1997. s.146-149.
 Ena Hvidberg og Hannelene Toft Jensen: Nordvestegnen – fra bondeland til bylandskab. Københavns Amtsmuseumsråd, 1987. s.72-75.
 Morten Westrup: Projekt Måløvhøj. En episode under 1930'rnes arbejdsløshed, i: Erhvervshistorisk Årbog, 1974 s. 171f.

Eksterne henvisninger 
 Grundejerforeningen Måløvhøj

Bygninger, konstruktioner og anlæg i Ballerup Kommune
Smørumnedre
Pfrimm

Pfrimm er en flod i  den tyske delstat Rheinland-Pfalz, og en af Rhinens bifloder fra venstre med en længde på 42,7 km. Den har sit udspring i Pfälzer Wald, ved Sippersfeld, 8 km syd for Donnersberg. Pfrimm munder ud i Rhinen ved Worms.

Rhinens bifloder
Floder i Rheinland-Pfalz
Svend Otto S.

Svend Otto S. (kunstnernavnet for Svend Otto Sørensen) (født 2. juni 1916 i København, død 25. maj 1996) var en dansk tegner, illustrator og forfatter. Han blev særligt kendt for sine lette tegninger i traditionel akvarelstil i en lang række billedbøger for børn.

Svend Otto S. var født i København og studerede her flere år i 1930'erne, senere ved St. Martins School of Arts and Craft i London i 1938. Han tegnede bogomslag og ugebladsillustrationer, før han i 1950'erne begyndte at illustrere børnebøger. Svend Otto S. var særdeles produktiv som leverandør af bogillustrationer, deriblandt flere til eventyr af H.C. Andersen og Brødrene Grimm. Han modtog den prestigefulde H.C. Andersen-medalje i 1978 for sit omfattende arbejde. I 1989 modtog han Nordisk Skolebibliotekarforenings Børnebogspris.

Eksterne henvisninger 
 
 Kort biografi (pdf-dokument)

Illustratorer fra Danmark
Selz

{{Harflertydig4|Selz er også  det tyske navn for den franske biflod til Mosel, Seille }}

Selz er en flod i  den tyske delstat Rheinland-Pfalz og er en af Rhinens bifloder på venstre bred. Den er 63 km. Den har sit udsprig i Saarland nordvest for Homburg. Floden løber gennem det største tyske vinområde Rheinhessen. Den  har sit udspring nær landsbyen Orbis i Donnersbergkreis og krydser grænsen Pfalz/Rheinhessen efter cirka 8 km ved byen Alzey i landkreis'' Alzey-Worms. Her løber den gennem kanaler under byen. Videre løber den gennem Gau-Odernheim, Nieder-Olm og Ingelheim, før den ved Frei-Weinheim munder ud i Rhinen.

Selz har et afvandingsområde på 375 km², men floden har flere steder ganske ujævn vandføring. 

Store dele af floden blev udrettet og kanaliseret i 1950'erne og 1960'erne. I den senere tid har man søgt at føre floden tilbage til dens naturlige leje. En del af begrundelsen er, at risikoen for oversvømmelser blev meget større, da floden blev rettet ud.

Byer og landsbyer

Selz løber gennem følgende landsbyer og byer: 
 Orbis
 Morschheim
 Mauchenheim
 Alzey
 Alzey-Schafhausen
 Framersheim (ved bifloden Weidas)
 Gau-Köngernheim
 Gau-Odernheim
 Bechtolsheim
 Undenheim
 Friesenheim
 Köngernheim
 Selzen
 Hahnheim
 Sörgenloch
 Nieder-Olm
 Stadecken-Elsheim
 Bubenheim
 Schwabenheim an der Selz
 Groß-Winternheim
 Ingelheim am Rhein

Eksterne henvisninger/kilder

Genopretning af Selz 

Rhinens bifloder
Floder i Rheinland-Pfalz
Bianca Jagger

Bianca Jagger (født Bianca Pérez-Mora Macías den 2. maj 1945 i Managua, Nicaragua) er en amerikansk menneskerettighedsaktivist.

Biografi 

Biancas far var forretningsmand og hendes mor var hjemmegående. Forældrene blev skilt da Bianca var ti, og hun blev boende sammen med sine søskende hos sin mor, der skulle tage sig af fire børn på kun en lille indkomst . I 1966 vandt Bianca et stipendium så hun kunne studere statskundskab på Institut d'études politiques de Paris . Hun har også været fascineret af Gandhis ikke-voldelige succes, og specielt østerlandsk filosofi, og hun har rejst meget i Indien .

Ægteskab 

Bianca mødte Mick Jagger til en fest efter en Rolling Stones koncert, hvor hun efter sigende imponerede ham med sit franske . Den 12. maj 1971, mens hun var fire måneder henne, giftede parret sig i den Romerskkatolske kirke i Saint-Tropez, Frankrig. Dermed blev hun hans første kone. Parret blev forældre til datteren Jade Jagger, den 21. oktober 1971, men blev skilt i 1980.

Fodnoter

Eksterne henvisninger 

 
 2003 interview med Logos Journal

Personer fra Nicaragua
Aktivister fra USA
Personer fra Managua
Bad Nauheim

Bad Nauheim er en mindre by 35 km. nord for Frankfurt am Main i Tyskland.

Byen er oprindeligt kendt for sine saltholdige kilder, der har været anvendt til helsebringende bade, – deraf førstedelen af bynavnet.

Bad Nauheim har mange seværdige bygninger opført i Jugendstil, ikke mindst det imponerende Sprudelhof (bygget i årene 1905 – 1912) er værd at bemærke. De velholdte Jugendstilsbygninger har gjort, at Bad Nauheim som den første tyske by blev optaget i "Réseau Art Nouveau Network", som er et fællesskab for de mest interessante jugendstilsbyer i Europa.

Elvis Presley i Bad Nauheim 

Elvis Presley boede i Bad Nauheim mens han som soldat var udstationeret ved den 32. kampvognsbataljon, hjemmehørende på den amerikanske militærbase Ray Barracks i nabobyen Friedberg.

Fra begyndelsen, 6. oktober 1958, boede han midlertidigt på Hilbert's Park Hotel, men flyttede kort tid efter til Hotel Grünewald. Den dag i dag står hele 2. salen på Hotel Grünewald uforandret som da Elvis med sit følge beboede alle fire værelser, og det er muligt at bo på værelse 10, hvor Elvis selv boede og ofte stod på altanen og vinkede til sine fans.

De sidste 15 måneder af Elvis' ophold i byen boede han med hele sin nærmeste familie og venner i et lejet privathus i Goethestrasse 14. Det var her, Elvis den 13. september 1959 første gang mødte sin senere hustru Priscilla, som var datter af en kaptajn i den amerikanske hær, der gjorde tjeneste hos de udstationerede styrker i Wiesbaden.

Under sit ophold i Goethestrasse 14 lavede Elvis en lang række amatøroptagelser. Disse er senere udsendt af RCA på albums som fx "Platinum: A Life In Music" og "A Golden Celebration".

I 1995 blev et lille torv foran Hotel Grünewald omdøbt til "Elvis Presley Platz". Der er rejst et mindesmærke for Elvis på pladsen.

Links 
 Turistkontorets side om byen

Referencer 

Elvis Presley
Byer i Hessen
Jugendstil
Rheinhessen

Rheinhessen er en region i den tyske delstat Rheinland-Pfalz og var fra 1816-1919 en del af storhertugdømme Hessen og derefter til 1945 en del af Volksstaat Hessen. Området ligger vest for Rhinen i Rheinland-Pfalz. Det er et kuperet og hovedsageligt med vinmarker og gårde. Områdets større byer er Mainz, Worms, Bingen, Alzey, Nieder-Olm og Ingelheim. Mange indbyggere pendler til Mainz, Wiesbaden eller Frankfurt.

Historie 
På Wienerkongressen i 1814-15 måtte storhertug Ludwig 1. af Hessen opgive sine besiddelser Westfalen, men fik som kompensation Rheinhessen på Rhinens venstre bred. Han antog nu titlen Storhertug af Hessen og ved Rhinen, og navnet på regionen opstod.

Vindyrkning 

Rheinhessen er den største af Tysklands 13 vinproducerende regioner. Uden for Tyskland er det bedst kendte standardmærke Liebfraumilch, selv om der er mange langt bedre vine af Müller-Thurgau, Silvaner, Riesling, Kerner eller Scheurebe. Det bedst kendte hvidvinsområde er Rhin Teresse ved Oppenheim og Nierstein. Nogle røde varianter dyrkes især omkring Ingelheim: Blauer Portugieser, Dornfelder og den nyligt udviklede Regent.

 Tysk Wikipedias portal om Rheinhessen

Eksterne henvisninger 
 Rheinhessens wine
 Vingårde og, selskaber og vinfestivaler i Rheinhesse
 Rheinhessen officel website

Rheinland-Pfalz' geografi
Vindistrikter
Hessens historie
Blindskak

Blindskak ( ikke at forveksle med blindeskak ) er skak, hvor man ikke kan se ( eller på anden måde sanse ) brikkernes position på brættet. I nogle tilfælde tillades det, at man ser på et tomt skakbræt.  Man bruger skaknotation til at angive sine træk. 

Blindskak kan både bruges til opvisning og til at træne en skakspillers analytiske sans. Det er blevet diskuteret, om blindskak kan være skadeligt – f.eks. var det fra 1930 forbudt at give simultanopvisninger i blindskak i Sovjetunionen – men det er snarere et spørgsmål om ens øvrige livsstil.

Tidlige specialister 
En af de første europæiske skakmestre til at demonstrere sine færdigheder i blindskak var franskmanden Philidor, som spillede op til tre partier simultant.

Skak-legenden Paul Morphy afholdt under et besøg i Paris i 1858 en blindsimultanmatch mod otte af byens stærkeste spillere og præsterede seks gevinster og to remiser. Andre specialister i det 19. århundrede var Louis Paulsen, Joseph Henry Blackburne og Wilhelm Steinitz.

Rekorder i det 20. århundrede 
I 1900 satte Harry Nelson Pillsbury ny rekord for antallet af simultane blindskakpartier med 20. I 1925 satte verdensmesteren Alexander Aljechin ny rekord med 28 partier, mens tjekkiske Richard Réti forbedrede denne rekord til 29 ved en forestilling i São Paulo, Brasilien. 

Da Miguel Najdorf strandede i Argentina efter skakolympiaden i Buenos Aires i 1939 pga. 2. verdenskrigs udbrud havde han problemer med at kontakte sin familie for at fortælle, at han var i live. Derfor afholdt han i 1943 en blindskakmatch, hvor han spillede mod 40 på en gang (med 36 sejre, en remis og tre tab), så han kunne få omtale i medierne. I 1947 i São Paulo forbedrede han denne rekord til 45 med 39 gevinster, fire remis og to tab . Det tog ham 23 timer at gennemføre denne forestilling.

Den seneste rekord er sat af ungarske Janos Flesch i Budapest i 1960, hvor han spillede mod 52 spillere, men den regnes normalt ikke med, da han kunne få oplyst trækrækkefølgen undervejs i partierne.

En anden rekord er sat af den belgiske/amerikanske blindskakspecialist George Koltanowski som i 1960 i San Francisco spillede 56 blindskakpartier i træk med 10 sekunders betækning pr. træk med 50 sejre og seks nederlag.

Moderne blindskak 
Der afholdes jævnligt blindskakturneringer. Det mest prestigefyldte arrangement, hvor der spilles blindskak, er Amber turneringen, som er blevet afholdt i Monte Carlo hvert år siden 1992. I turneringen konkurrerer nogle af verdens stærkeste skakspillere på blind- og hurtigskak. Her har bl.a. Anatolij Karpov, Vladimir Kramnik, Viswanathan Anand, Alexej Sjirov og Alexander Morozevitsj vundet.

Se også 
Skak

Eksterne henvisninger 
Kopec, Danny: "Blindfold Chess"

Noter 

Skak